El Centre Històric trau el dissabte les "Botigues al carrer" amb importants descomptes
13 febrer 2018

## El Centre Històric trau el dissabte les "Botigues al carrer" amb importants descomptes13 febrer 2018Última actualització: 14 juliol 2025

![](../gestion/img/_AO_2326-copia.jpg)  
  

La **regidora de Polítiques Econòmiques i responsable de Comerç, Alícia Izquierdo**, acompanyada del **president del Centre Històric Comercial Gandia** i la **membre de la junta, Pedro Izquierdo i Gemma García**, respectivament, ha presentat aquest matí la tercera edició de la campanya “Botigues al carrer”, que tindrà lloc el pròxim dissabte 17 de febrer, i en la qual la cooperativa i altres comerços no associats que han volgut sumar-s’hi muntaran paradetes al carrer amb ofertes especials per tancar la temporada de rebaixes.

    Hi col·labora l’Ajuntament de Gandia, qui, igual que al Nadal, “oferirà dues hores gratuïtes a l’aparcament municipal del Centre Històric (abans del Riu Serpis). A més, els clients poden ampliar l’estada gratuïta amb els tiquets descomptes que ofereixen els comerços associats als seus clients”, ha explicat la regidora.  

    A les places del Centre Històric també hi haurà activitats d’animació i jocs per als més menuts.

    “Estem molt satisfets per l’èxit de les edicions anteriors. A més, cada any se sumen més comerços no associats i el nombre de socis també ha augmentat exponencialment durant el darrer any”, ha manifestat el president.

    “Fem campanyes diferenciadores perquè la gent acudisca al centre i gaudisca de l’entorn, l’hostaleria, la nostra cultura, els comerços...”, ha assegurat Garcia.

**Sant Valentí**

D’altra banda, la Cooperativa Centre Històric Comercial Gandia ha recordat que està en marxa la campanya de Sant Valentí amb sorteig de diferents premis entre els clients: sessió de _spa_+sopar per a dues persones a l’H. Bayrén; sopar romàntic per a dues persones en Visconti, en London Beeer i en La Tulipa; dos pastissos d’enamorats de la Pastisseria Salva...

[Twittear](https://twitter.com/share)